Diari Oficial de la Generalitat Valenciana


Sumari del DOGV 8012, del 31-03-2017 (2017/2692)

RESOLUCIÓ de 24 de març de 2017, de la Vicepresidència i Conselleria d'Igualtat i Polítiques Inclusives, per la qual es dóna publicitat als crèdits i línies de subvenció que han de finançar les subvencions regulades en l'Ordre d'1/2016, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció d'autonomia personal i de l'accessibilitat, que han sigut objecte de convocatòria pública per a l'exercici 2017.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8012

Data del DOGV
:   31-03-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/2692


Data del document
:   24-03-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 24 de març de 2017, de la Vicepresidència i Conselleria d'Igualtat i Polítiques Inclusives, per la qual es dóna publicitat als crèdits i línies de subvenció que han de finançar les subvencions regulades en l'Ordre d'1/2016, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció d'autonomia personal i de l'accessibilitat, que han sigut objecte de convocatòria pública per a l'exercici 2017. [2017/2692]  
  
L'Ordre 1/2016, de la Vicepresidència i Conselleria d'Igualtat i Polítiques Inclusives, estableix les bases reguladores per a la concessió d'ajudes i subvencions en matèria d'atenció a persones amb diversitat funcional, promoció d'autonomia personal i de l'accessibilitat, que regulen, entre altres actuacions, els procediments de concessió de les línies de subvencions i ajudes per a l'atenció a persones amb diversitat funcional següents:  
a) Subvenció per al manteniment de centres d'atenció social a les persones amb diversitat funcional.  
b) Subvenció per al desenvolupament de programes i serveis de promoció d'autonomia personal de persones amb diversitat funcional.  
c) Ajudes personals per a la promoció de l'autonomia personal.  
d) Ajudes personals per a l'atenció especialitzada residencial de persones amb diversitat funcional.  
Atés que han sigut objecte de convocatòria pública per a l'exercici 2017, per procediment de tramitació anticipada, per mitjà de les resolucions següents, publicades en el Diari Oficial de la Generalitat Valenciana:  
I) Resolució de 30 de desembre de 2016 (DOGV 7958, 16.01.2017), de la Vicepresidència del Consell i Conselleria d'Igualtat i Polítiques Inclusives, per la qual es convoquen per a l'exercici 2017 les subvencions per al manteniment de centres d'atenció a persones amb diversitat funcional.  
II) Resolució de 30 de desembre de 2016 (DOGV 7958, 16.01.2017), de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2017 les subvencions per al desenvolupament de programes i serveis de promoció d'autonomia de persones amb diversitat funcional.  
III) Resolució de 30 de desembre de 2016 (DOGV 7958, 16.01.2017), de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2017 ajudes personals per a la promoció de l'autonomia personal i l'atenció especialitzada residencial de persones amb diversitat funcional.  
Aprovada i publicada la Llei 14/2016, de 30 de desembre, de pressupostos de la Generalitat per a l'exercici 2017 (DOGV 7984, 31.12.2016), en aplicació del que estableix l'apartat de finançament d'aquestes resolucions, i d'acord amb el que s'hi preveu, com també d'acord amb els articles 164.b i 167 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, escau donar publicitat a l'import global màxim definitiu dels crèdits pressupostaris i les línies de subvenció destinades a finançar en l'exercici 2017 les subvencions i ajudes indicades.  
  
Per aquesta raó, fent ús de les facultats que em confereix l'article 160.4.f) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i el Decret 5/2017, de 20 de gener, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, resolc:  
  
Primer  
Donar publicitat als crèdits pressupostaris i a la línia de subvenció destinats a finançar les ajudes econòmiques regulades en l'Ordre 1/2016, de la Vicepresidència i Conselleria d'Igualtat i Polítiques Inclusives, que han sigut convocades mitjançant la Resolució de 30 de desembre de 2016 (DOGV 7958, 16.01.2017), de la Vicepresidència del Consell i Conselleria d'Igualtat i Polítiques Inclusives, per la qual es convoquen per a l'exercici 2017 les subvencions per al manteniment de centres d'atenció a persones amb diversitat funcional, amb càrrec al programa pressupostari 313.40. Diversitat funcional.  
  
Denominació: serveis socials especialitzats per a persones amb diversitat funcional  
Línia de subvenció: S6738  
Consignació pressupostària: 08.423.585,66 €  
Procedència i quantia dels fons:  
Propis no condicionats: 66.506.469,66 €  
Propis condicionats: 5.087.910,00 €  
Externa: taxa per la prestació de serveis d'atenció social: 2.219.330,00 €  
Transferència de l'IMSERSO: 5.087.910,00 -  
  
Segon  
Donar publicitat als crèdits pressupostaris i a la línia de subvenció destinats a finançar les ajudes econòmiques regulades en l'Ordre 1/2016, de la Vicepresidència i Conselleria d'Igualtat i Polítiques Inclusives, que han sigut convocades mitjançant la Resolució de 30 de desembre de 2016 (DOGV 7958, 16.01.2017), de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2017 les subvencions per al desenvolupament de programes i serveis de promoció d'autonomia de persones amb diversitat funcional.  
  
Denominació: programes per a la promoció de l'autonomia personal  
  
Línia de subvenció: S7145  
Consignació pressupostària: 3.256.196,60 €  
Procedència i quantia dels fons:  
Propis no condicionats: 3.256.196,60 €  
  
Tercer  
Donar publicitat als crèdits pressupostaris i a la línia de subvenció destinats a finançar les ajudes econòmiques regulades en l'Ordre 1/2016, de la Vicepresidència i Conselleria d'Igualtat i Polítiques Inclusives, que han sigut convocades mitjançant la Resolució de 30 de desembre de 2016 (DOGV 7958, 16.01.2017), de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2017 ajudes personals per a la promoció de l'autonomia personal i l'atenció especialitzada residencial de persones amb diversitat funcional.  
  
Denominació: ajudes per a facilitar l'autonomia personal  
Línia de subvenció: S1330  
Consignació pressupostària: 354.348,56 €  
Procedència i quantia dels fons:  
Propis no condicionats: 354.348,56 €  
  
Denominació: PEI. Prestacions econòmiques per a l'atenció especialitzada en residències  
Línia de subvenció: S2735  
Consignació pressupostària: 6.678.510,58 €  
Procedència i quantia dels fons:  
Propis no condicionats: 6.678.510,58 €  
  
Quart  
Els crèdits publicats tenen el caràcter de màxims, i no podran concedir-se subvencions i ajudes una vegada s'hagen esgotat.  
No obstant això, si com a conseqüència de modificacions pressupostàries es veuen modificats aquests crèdits, la modificació es publicarà mitjançant una resolució en el Diari Oficial de la Generalitat Valenciana.  
  
València, 24 de març de 2017.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.